
PARLAMENTUL ROMÂNIEI

CAMERA DEPUTAŢILOR

	COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Nr.4c-11/338/2018
	                                    COMISIA JURIDICĂ, DE 

                                         DISCIPLINĂ ȘI IMUNITĂȚI

                                          Nr.4c-13/170/2018


      București, 5 martie 2019

      PL-x 86/2018
          Către, 

BIROUL PERMANENT AL CAMEREI DEPUTAȚILOR

Vă înaintăm, alăturat, raportul comun asupra Legii manualului școlar (PL-x 86/2018), aflată în procedură de reexaminare ca urmare a Deciziei Curții Constituționale nr.537 din 18 iulie 2018, publicată în Monitorul Oficial al României, Partea I, nr.679 din 6 august 2018, trimisă spre dezbatere în fond, Comisiei pentru învăţământ, ştiinţă, tineret şi sport și Comisiei juridice, de disciplină și imunități, în temeiul prevederilor art. 134 din Regulamentul Camerei Deputaţilor, republicat, cu modificările și completările ulterioare.
 În raport de obiectul şi conţinutul său, iniţiativa legislativă face parte din categoria legilor ordinare. 

          PREŞEDINTE,      







PREŞEDINTE,

                     Prof. dr. Camelia GAVRILĂ






           Nicușor HALICI

                    Nr.4c-13/170/2018


        București, 5 martie 2019

        PL-x 86/2018
RAPORT COMUN

asupra Legii manualului şcolar, aflată în procedură de reexaminare ca urmare a Deciziei Curții Constituționale 

nr. 537 din 18 iulie 2018, publicată în Monitorul Oficial al României, Partea I, nr. 679 din 6 august 2018 

(PLx. 86/2018)
1. În baza prevederilor art. 134 din Regulamentul Camerei Deputaţilor, republicat, cu modificările și completările ulterioare, cu adresa nr. PLx. 86 din 12 noiembrie 2018, Comisia pentru învăţământ, ştiinţă, tineret şi sport și Comisia juridică, de disciplină și imunități au primit spre dezbatere, în fond, Legea manualului şcolar, aflată în procedură de reexaminare ca urmare a Deciziei Curții Constituționale nr. 537 din 18 iulie 2018, publicată în Monitorul Oficial al României, Partea I, nr. 679 din 6 august 2018.
Legea are ca obiect de reglementare regimul manualului școlar de bază în învățământul preuniversitar.
2.  În funcţie de obiectul şi conţinutul său, Legea face parte din categoria legilor ordinare, potrivit prevederilor art.73 din Constituția României, republicată.

3. Potrivit prevederilor art. 75 alin. (1) din Constituţia României, republicată, şi ale art.92 alin.(9) alin.(1) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră Decizională.
Senatul, în calitate de Primă Cameră sesizată, a respins Legea în ședința din ziua de 7 noiembrie 2018.

Curtea Constituțională a reținut că sunt formulate două categorii de critici de neconstituționalitate: extrinseci, referitoare la încălcarea regimului bicameralismului, și intrinseci, referitoare la: generarea paralelismului legislativ; lipsa clarității, a rigorii și a predictibilității normative; încălcarea unor articole din Constituția României, republicată; cuprinsul unor articole. 
În sesizarea de neconstituționalitate se afirmă că Legea manualului școlar încalcă principiul bicameralismului fiind adoptată în regim de lege organică, cu toate că aspectele reglementate sunt de nivelul unei legi ordinare. Curtea Constituțională a constatat că, deși legea supusă controlului de constituționalitate este o lege cu caracter ordinar, deoarece are ca obiect de reglementare un element conex învățământului preuniversitar, și anume instrumentul de lucru al elevului, și nu organizarea generală a învățământului, a fost adoptată cu majoritate cerută pentru o lege organică, încălcând procedura constituțională de adoptare a legilor ordinare. Astfel, prin nerespectarea procedurii de vot, legiuitorul a adăugat domeniului organic noi materii de reglementare. Totodată, calificarea eronată a legii a determinat inversarea rolului celor două Camere ale Parlamentului, iar potrivit art. 75 din Constituția României, republicată, Camera Deputaților ar fi trebuit să fie Camera decizională.
 Referitor la obiectul de reglementare al Legii, Curtea constată că Legea fundamentală nu cuprinde dispoziții exprese și nici nu impune reglementarea regimului juridic al manualului școlar prin norme de natura legii organice. Conținutul normativ al legii vizează definirea unor noțiuni, precum manualul școlar, procedura de evaluare a manualelor școlare, condițiile în care sunt elaborate/reeditate manualele, precum și competența Ministerului Educației Naționale de a adopta normele metodologice de aplicare a legii.

Având în vedere constatarea viciilor de neconstituționalitate extrinsecă, vicii care afectează actul normativ în ansamblul său, Curtea apreciază că nu mai este necesar să examineze și criticile de neconstituționalitate intrinseci. 
Curtea Constituțională a admis obiecția de neconstituționalitate și a constatat că Legea manualul școlar este neconstituțională în ansamblul ei.
Potrivit alin.(2) al art. 147 din Constituția României, republicată: În cazurile de neconstituționalitate care privesc legile, înainte de promulgarea acestora, Parlamentul este obligat să reexamineze dispozițiile respective pentru punerea lor de acord cu decizia Curții Constituționale. Această obligație a Parlamentului,prevăzută la alin.(2) al art. 147 din Legea fundamentală, nu se poate concretiza prin punerea de acord a legii trimise la promulgare cu decizia Curții Constituționale și cu prevederile din Constituția României, republicată, deoarece Legea a fost declarată neconstituțională în integralitatea ei.
4. În conformitate cu prevederile art. 61 şi 63 din Regulamentul Camerei Deputaţilor, republicat, cu modificările și completările ulterioare, Comisiile au dezbătut propunerea legislativă în şedinţe separate.

Comisia pentru învăţământ, ştiinţă, tineret şi sport a dezbătut Legea în şedinţa din ziua de 20 noiembrie 2018. 


La lucrările Comisiei au fost prezenţi 16 deputaţi, din totalul de 25 membri ai Comisiei. 

În baza prevederilor art. 54 şi 55 din Regulamentul Camerei Deputaţilor, republicat, cu modificările și completările ulterioare, la dezbaterea Legii a participat ca invitat doamna Lucia Sărbușcă - director în cadrul Ministerului Educației Naționale. 
În urma dezbaterilor, Comisia pentru învăţământ, ştiinţă, tineret şi sport a hotărât, cu unanimitate de voturi, să propună plenului Camerei Deputaților un raport de respingere a Legii manualului școlar, ca urmare a Deciziei Curții Constituționale nr.537 din 18 iulie 2018, care a declarat Legea neconstituțională în ansamblul său.

5. Comisia juridică, de disciplină și imunități a dezbătut Legea în şedinţa din ziua de 5 martie 2019. 

La lucrările Comisiei deputaţii au fost prezenți conform listei de prezență. 

În urma dezbaterilor, membrii Comisiei juridice, de disciplină și imunități au hotărât, cu unanimitate de voturi, să aprobe raportul preliminar al Comisiei pentru învățământ, știință, tineret și sport a Camerei Deputaților.

6. În urma finalizării dezbaterilor, membrii celor două Comisii sesizate în fond au hotărât să propună plenului Camerei Deputaţilor, spre dezbatere și adoptare, un raport de respingere a Legii manualului școlar.

Șef birou - Consilier parlamentar,




Consilier parlamentar,

Ioana Florina Mînzu





Rodica Penescu

